Záťažová vesta je univerzálna a môžete ju využiť pri akejkoľvek pohybovej aktivite. Podľa športovcov však existuje niekoľko cvikov, pri ktorých ju využijete na maximum. K takýmto cvikom patria napríklad klasické drepy. Pri drepoch pracuje z veľkej časti chrbát a ak máte oblečenú vestu, posilňujete tým stabilitu celej chrbtice. Všeobecne je záťažová vesta nápomocná pri cvikoch, pri ktorých sa zapája chrbát. Skvele ju preto využijete aj pri výpadoch, vysokých kolenách alebo cviku jumping jack (hviezdny skok).